Tawa

Tawa („slnečný boh“ v mytológii Pueblov) je vyhynutý rod asi 2 m dlhého dravého dinosaura (teropóda), žijúceho v období vrchného triasu (asi pred 215 až 213 miliónmi rokov) na území dnešného Nového Mexika v USA.. Boli objavené dve takmer kompletné kostry a časti šiestich ďalších jedincov. Typovým a doteraz jediným známym druhom tohto rodu je Tawa hallae.

 Nález 
Holotyp tohto dinosaura (katalógové označenie GR 241), bol objavený už v roku 2004. Pozostáva z takmer kompletnej lebky a postkraniálnej kostry nedospelého jedinca. Neskôr boli na rovnakom mieste objavené pozostatky ďalších najmenej šiestich jedincov. Jeden z týchto exemplárov (katalógové označenie GR 242), je takmer kompletná kostra. Jedna izolovaná stehenná kosť z tohto lomu naznačuje, že dospelí jedinec tohto dinosaura bol najmenej o 30% väčší ako holotyp. Všetky tieto exempláre sa datujú do obdobia vrchného triasu, teda do doby asi pred 215 až 213 miliónmi rokov. Tawa bola opísaná v roku 2009 skupinou šiestich amerických paleontológov pod vedením Sterlinga J. Nesbitta z Amerického prírodovedného múzea.

 Klasifikácia 
náhľad|Rekonštrukcia vzhľadu
Tawa vykazuje ako staršie znaky herrerasaurov, tak aj vývojovo odvodenejšie znaky pokročilejších teropódov. Je dôkazom toho, že staršie rody ako Herrerasaurus boli už pravými teropódmi a tiež dokazuje, že dinosaury vznikli na území dnešnej Južnej Ameriky a postupne sa už diverzifikovaní rozšírili po svete. Tawa je zrejme sesterským taxónom skupiny Neotheropoda.

 Referencie 



 Externé odkazy 


Kategória:Theropoda
Kategória:Triasové dinosaury
Kategória:Dinosaury zo Severnej Ameriky